2018-08-29

Lehdistötiedote

**Kobelcon kaivukoneisiin Engconin rototiltit ja automaattiset kallistustoiminnot**

**Kobelco Construction Machinery, yksi maailman suurimmista kaivukonevalmistajista, on yhdessä maailman johtavan rototilttien valmistajan Engconin ja Leica Geosystemin kanssa kehittänyt koneisiinsa soveltuvan ainutlaatuisen, automaattisen korkeus- ja kallistustoiminnon. Yhteistyön tuloksena Kobelco ilmoittaa nyt varustavansa ensi keväästä lähtien SK200/SK210-10 mallinsa Engconin rototiltillä ja Leican koneohjausjärjestelmällä. Ne tekevät kaivukoneesta tehokkaamman ja kannattavamman.**

Japanilainen Kobelco on yhdessä Engconin ja Leica Geosystemin kanssa kehittänyt ainutlaatuisen ominaisuuden joka mahdollistaa automaattisen kallistustoiminnon Engconin rototiltin avulla ja ohjaa samalla automaattisesti kaivuu- ja pääpuomin sekä kauhan toimintoja. Tämä merkitsee, että kaivukone yhdessä ICT-järjestelmän kanssa (Information and Communication Technology) määrittää automaattisesti kauhalle oikean korkeuden ja kallistuskulman. Tämä tulee nostamaan dramaattisesti Kobelcon kaivukoneiden tehokkuutta.

– Olemme uskomattoman ylpeitä ja iloisia saadessamme olla mukana tässä projektissa yhdessä Kobelcon ja Leica Geosystemin kanssa. Olen varma että tämä ensiaskel tulee johtamaan johonkin suurempaan koko kaivukonealalla, sanoo Japanista tiedotteen julkaisun yhteydessä tavoitettu Krister Blomgren, Engcon Holdingin toimitusjohtaja.

Kobelco ilmoittaa, että malli SK200/SK210-10 tulee markkinoille ensimmäisenä, varustettuna uudella ICT-järjestelmällä.

**Kobelco promo video:** <https://youtu.be/yMhBF6OekOY>

**Yhteystiedot:**Krister Blomgren, engcon Holding | +46 [0]70 529 92 65